ཆོས་རིག་བཀའ་བློན་པདྨ་ཆོས་འབྱོར་མཆོག་གིས་གསུང་བཤད་གནང་དོན།སྔོན་ཆད་ལོ་ངོ་༥༥ནང་མཁས་པའི་དབང་པོ་མང་པོ་ཞིག་ཕེབས་པ་དེ་ངས་གོང་དུ་བཤད་པ་ལྟར་རེད།ང་ལ་ཆོས་རིག་བཀའ་བློན་གྱི་མིང་ཞིག་དང་འགན་ཞིག་ཡོད་དུས།ཨ་རི་དང་ཨེ་ཤ་ཡ་སོགས་ཀྱི་ནང་གི་ལྟེ་གནས་མང་པོ་ཞིག་ལ་བཅར་རྒྱུའི་གོ་སྐབས་བྱུང་ལ།ལྟེ་གནས་ཁང་དེ་ཚོའི་གནས་སྟངས་ག་འདྲ་འདུག་ལྟ་ཞིབ་བྱེད་ཡོང་དུས།དེང་སྐབས་མང་པོ་ཞིག་ཉམས་ཆག་ཏུ་འགྲོ་བཞིན་པ་མཐོང་གི་འདུགདེ་ཚོ་མཐོང་ཡོང་དུས་སྔོན་ཆད་ཀྱི་སྐྱེས་བུ་དམ་པ་ཚོའི་དམིགས་ཡུལ་དང་ས་གནས་མི་མང་གིས་ཞལ་གྱིས་བཞེས་ཏེ་མཐུན་རྐྱེན་ཕུལ་བའི་དམིགས་ཡུལ་དེ་ཚོ།ད་ལྟའི་ཆར་འགྲུབ་ཐུབ་ཀྱི་ཡོད་དམ་ཟེར་ནས་དྲི་བ་ཆེན་པོ་ཞིག་རང་བཞིན་གྱིས་བསླེབ་ཀྱི་འདུགདེའི་ཕྱིར་དེ་རིང་ངས་འདིར་ཞུ་རྒྱུར།ཆོས་བརྒྱུད་ཆེན་པོ་བཞི་ཡི་ནང་ནས་བཀའ་བརྒྱུད་གཅིག་པུར་ཨ་རི་དང་ཡུ་རོབ།ཨེ་ཤ་ཡའི་ནང་དུ་ཆོས་ཚོགས་༣༨༠ལྷག་འདུགམ་འོངས་པར་རྩ་ཆེན་པོ་དང་གལ་ཆེན་པོར་བརྩི་དགོས་པ་ཞིག་ནི།ཆོས་བརྒྱུད་སོ་སོས་ས་གནས་ཁག་ཏུ་ཡོད་པའི་ཆོས་ཚོགས་དེ་ཚོར་ཉམས་ཞིབ་བྱས་ཏེ།མི་མང་ལ་ཆོས་འཆད་ཐུབ་མཁན་དང་མཁས་པ་ཚད་ལྡན།གང་ས་ཅི་ཐད་ནས་མིའི་སེམས་ལ་ཞི་བདེ་བསྐྲུན་པ་དང་རེ་བ་སྐོང་ཐུབ་མཁན་གྱི་མཁས་པ་སྐྱེས་ཆེན་དམ་པ་དེ་འདྲ་གཏོང་དགོས་པ་དེ་གལ་ཆེན་པོ་ཞེ་དྲག་རེད་འདུགཅེས་གསུངས་སོང་།